Yunus

Yunus ; ;  otabâ Jonas) (  otabâ  ; iyâ arèya ḍhâpar ḍâlem kètab-kètab soccè aghâma samawi. èrasanè jhâ' jârèya iyâ rèya arobâaghi sèttong nabbhi sè ḍâteng ḍâri Karatowan Israèl (Samaria) bâjâ abad pata ka-8 ghita' Masèhi. Katon bâḍâna sagâjjek pabhidhâân tacangkè' bi' ongrotan bâkto pacarètaan Yunus ḍâlem pasaedhân Alkètab bi' tradisi Islam. Saparo carèta sè cè' èkalonthana bi' orèng-orèng bânnya' iyâ rèya bâjâna jâriya ètampak ḍâri kapal teppa'na bhârât salè'bungan, sè lajhu sèttong jhuko' rajâ (lodhân ḍâlem bitongan tradisi) ngloḍu'na, bhâlâkan Yunus ghi' oḍi' è ḍâlem raghâ jhuko' ka'rowa. Yunus èpakon Pangèran  kaangghuy abâlâ ḍâ' ka pangengghun Ninewe/Ninawa, ma'lè ngènga'è jâriya kakabbhi ḍâ' bhâkal ḍâpa'na bhellissa PANGÈRAN/azab Allah.

Ḍâlem Yudaisme, carèta Yunus akacaaghi pabulângan sè nyator parkara teshuva, iyâ arèya sè pola èghâbây teddhi lalèbâdhân kaangguy atobat bân nyarè saporana Pangèran. Ḍâlem Kètab Parjhânjiân Anyar, Yesus nyator jhâ' ḍhibi'na "arajâân ètèmbhâng Yunus" bân asomajâ jhâ' bâḍâna "tora Yunus" (iyâ rèya ghâ-jhâghâna Yèsus ḍâ' ka kaum Farisi. Panapsèr Krèsten è jâ-bâjâ kabidhânna ngabâs Yunus mènangka ḍhâpar tora kaangghuy bhâkal ḍâpa'na yèsus. Ḍâlem pakembhânganna, ḍâ' masa Rèformasi, Yunus èangghen mènangka sala sèttongnga conto "dhriyâ kaom Yahudi". Ahli Alkètab è bâjâ satèya sacara bâttra ngabâs Kètab Yunus mènangka carèta fiksi bân segghut adhurma satir, bhâlâkan ḍhâpar Yunus bisa teddhi èlèngghâaghi ḍâ' sèttong orèng nabbhi anyama paḍâ bi' sè èrasanaghi è ḍâlem . Ḍâlem aghâma Islam, Yunus èangghen mènangka sèttong orèng nabbhi bân Al-Qur'an ngarasanèna mènangka ḍhâpar sè èpèlè Allah bân orèng solè. Pangapora Allah ḍâ' koum Yunus rèya kèya arobaaghi pangajhâbhâ rajâ polana koum-koum laèn sè ècarèta ḍâlem Al-Qur'an lebbi segghut abhungkas èkacèccè bi' azab polana cangnga'na ka ajhâghân para rosul.
Sombher